Σέρχιο Ράμος
 Ο Ράμος ξεκίνησε την καριέρα του από τις ακαδημίες της Σεβίλλης. Έκανε την πρώτη του εμφάνιση στη Πριμέρα Ντιβιζιόν το 2004 σε αγώνα μεταξύ της Σεβίλλης και Ντεπορτίβο Λα Κορούνια. Συνολικά έκανε 39 εμφανίσεις στη Σεβίλλη και το 2005 αποκτήθηκε από την Ρεάλ Μαδρίτης για το ποσό των 27 εκατομμυρίων ευρώ. Σύντομα εξελίχθηκε σε βασικός παίκτης στην πρώτη ενδεκάδα της Ρεάλ ως δεξί μπακ αλλά και ως κεντρικός αμυντικός ή αμυντικός μέσος σε περιπτώσεις ανάγκης. Με την Ρεάλ έχει κατακτήσει τέσσερις φορές το πρωτάθλημα Ισπανίας και δύο φορές το Κύπελλο Ισπανίας. Έπαιξε σημαντικό ρόλο στην κατάκτηση και των τεσσάρων Τσάμπιονς Λιγκ. Σημείωσε ακόμη και το σημαντικότερο γκολ του στην καριέρα του εναντίον της Ατλέτικο Μαδρίτης στο 93ο λεπτό, την σεζόν 2013-14 στον τελικό. Στο φινάλε της σεζόν 2020-21, ο Ράμος αποχώρησε ως ελεύθερος από την Ρεάλ Μαδρίτης μετά από 16 χρόνια. Στους Μαδριλένους αγωνίστηκε συνολικά σε 671 παιχνίδια και παρότι αμυντικός, σημείωσε 101 γκολ ενώ μοίρασε και 40 ασίστ. Επόμενος σταθμός στην καριέρα του η γαλλική Παρί Σεν Ζερμέν, στην οποία υπέγραψε συμβόλαιο και αγωνίστηκε έως το καλοκαίρι του 2023. Στην εθνική ομάδα Ισπανίας έκανε την πρώτη του εμφάνιση σε ηλικία μόλις 18 ετών και από τότε έχει αγωνιστεί σε όλες τις διοργανώσεις, με αποκορύφωμα την κατάκτηση του Παγκοσμίου Κυπέλλου του 2010. Έχοντας συμπληρώσει 180 διεθνείς εμφανίσεις στην εθνική ανδρών το 2020, ήταν κάτοχος του ευρωπαϊκού ρεκόρ μέχρι τον Οκτώβριο του 2021, ενώ παραμένει ο πρώτος στην Εθνική Ισπανίας.Στις 23 Φεβρουαρίου του 2023 ανακοίνωσε την αποχώρησή του από την Εθνική Ισπανίας μετά την επικοινωνία που είχε με τον προπονητή της ομάδας, Λουίς Ντε Λα Φουέντε, ο οποίος τον ενημέρωσε πως δεν τον υπολογίζει για τα επόμενα παιχνίδια των «φούριας ρόχας». Στο αποχαιρετιστήριο μήνυμα του, ανέφερε πως δεν επιθυμούσε να αποχωρήσει τη δεδομένη στιγμή από την εθνική ομάδα και άφησε αιχμές για τον ομοσπονδιακό τεχνικό. Ρεάλ ΜαδρίτηςΠρωτάθλημα Ισπανίας: 2006-07, 2007-08, 2011-12, 2016-17 2019-2020 Κύπελλο Ισπανίας: 2010-11, 2013-14 Σούπερκαπ Ισπανίας: 2008, 2012, 2017 Τσάμπιονς Λιγκ: 2013-14, 2015-16, 2016-17, 2017-18 ΟΥΕΦΑ Σούπερ Καπ: 2014, 2016 Παγκόσμιο Κύπελλο Συλλόγων: 2014, 2016, 2017, 2018 Εθνική Νέων Ισπανίας (U19)Ευρωπαϊκό πρωτάθλημα Νέων: 2004Εθνική ΙσπανίαςΠαγκόσμιο Κύπελλο: 2010 Ευρωπαϊκό Πρωτάθλημα: 2008, 2012 Κατάλογος ποδοσφαιριστών ανδρών με 150 ή περισσότερες διεθνείς συμμετοχές Real Madrid official profile Προφίλ Σέρχιο Ράμος στο BDFutbol National team data Σέρχιο Ράμος στην ιστοσελίδα National-Football-Teams.com (Αγγλικά) Σέρχιο Ράμος – Επιδόσεις στις διοργανώσεις της FIFA Σέρχιο Ράμος – Επιδόσεις στις διοργανώσεις της UEFA Official website (Ισπανικά)
Ο Σέρχιο Ράμος Γκαρθία (ισπανικά: Sergio Ramos García, γεννήθηκε 30 Μαρτίου 1986) είναι Ισπανός διεθνής ποδοσφαιριστής, που αγωνίζεται για την Σεβίλλη. Η θέση στην οποία καταξιώθηκε είναι αυτή του κεντρικού αμυντικού.Ξεκίνησε την καριέρα του στην Σεβίλλη κάνοντας εξαιρετικές εμφανίσεις και το 2005 πήγε στην Ρεάλ Μαδρίτης. Από τότε, είναι βασικός και αναντικατάστατος παίκτης. Με την ομάδα της Μαδρίτης, κέρδισε 18 τίτλους (μεταξύ των οποίων τέσσερα Τσάμπιονς Λιγκ) και εξελίχθηκε σε έναν από τους μεγαλύτερους σκόρερ στην Λα Λίγκα από την θέση του αμυντικού. Σε διεθνές επίπεδο, εκπροσώπησε την Εθνική Ισπανίας σε τρία Παγκόσμια Κύπελλα και τρία Ευρωπαϊκά. Κατέκτησε το Παγκόσμιο Κύπελλο Ποδοσφαίρου το 2010, το Ευρωπαϊκό Πρωτάθλημα 2008 και το Ευρωπαϊκό Πρωτάθλημα 2012. Έκανε την πρώτη του εμφάνιση με το εθνόσημο στην ηλικία των 18 και το 2013 έγινε ο νεότερος παίκτης στην ιστορία της εθνικής που έφτασε τις 100 συμμετοχές.